මිය යන විට පනස් අටවන වියේ පසු වූ ඔහු මැණික් මාළිගා, රක්තා, ආදර හසුන, මංගල තෑග්ග, දෙවැනි ගමන, පාලම යට, සෙයිලම, වීසි දැල, හංස විලක්, තුන්වැනි යාමය, සුද්දිලාගේ කතාව, කැඩපතක ඡායා, මාරුතය, මී හරකා, කුළගෙය, කුරුළු පිහාටු, ජූලියා ආදී චිත්‍රපට 150 කට අධික සංඛ්‍යාවකට වේශ නිරූපණයෙන් සහභාගි වී ඇත.අවසන් වරට ඔහු වේශ නිරූපණය කළේ ධර්මසේන පතිරාජගේ ‘ ස්වරූප’ චිත්‍රපටයේය.හෙතෙම ටෙලිවිෂනයේ පළමු අත්දැකීම වන ‘දිමුතු මුතු’ ටෙලි නාට්‍ය ඇතුළු දොළොස්මගේ ගංගා, වරංගා, කඩුල්ල, පිටගම්කාරයෝ, දුර්ගාන්තය, පිණිබිඳු ආදී ටෙලි නාට්‍ය කිහිපයක ද වේශ නිරූපණයෙන් සහභාගි විය.මිය යන විට ජනාධිපති සම්මාන හතරක්ද, සරසවිය සම්මාන 4 ක්ද, ස්වර්ණ සංඛ සම්මානා 04 ක්ද, ඕ. සී. අයි. සී සම්මානයක්ද, සුමති ටෙලි සම්මාන 02 ක් ද ඇතුළු සම්මාන පහළොවකින් පුදනු ලැබූවෙකි.දෙදර පියෙකු වන රංජිත් මතඟවීරගේ අවසන් කටයුතුª පසුගියදා (8 වැනිදා) බොරැල්ල කනත්තේදී සිදුවිය.-තිලානි